ຈີນ ປະກາດການຕັດ ກຳລັງທະຫານ ໃນການເດີນ ສວນສະໜາມ ສົງຄາມໂລກ ຄັ້ງທີ 2
ທ່ານ Xi Jinping ​ໄດ້​ປະກາດແຜນການ ​ຕັດ​ກຳລັງ​ທະຫານ​ ທີ່​ໃຫຍ່​ທີ່​ສຸດ​ລົງ 300,000 ຄົນ ທີ່ເປັນ​ສ່ວນ​ໜຶ່ງ​ຂອງ​ການ​ເຮັດ​ໃຫ້​ມີ​ຄວາມ​ທັນ​ສະ​ໄໝ​ທີ່​ກຳລັງ​ດຳ​ເນີນ​ຢູ່​ຂອງ​ທະຫານ.
ປະທານປະເທດ ຈີນ ທ່ານ Xi Jinping ໃນວັນພະຫັດມື້ນີ້ໄດ້ປະກາດແຜນການຕັດກຳລັງທະຫານທີ່ໃຫຍ່ທີ່ສຸດລົງ 300,000 ຄົນ ການປະກາດໄດ້ຖືກເປີດເຜີຍໃນລະຫວ່າງການເດີນຂະບວນ ສວນສະໜາມທີ່ຍິ່ງໃຫຍ່ເພື່ອສະເຫຼີມສະຫຼອງໄຊຊະນະຕໍ່ ຍີ່ປຸ່ນ ໃນສົງຄາມໂລກຄັ້ງທີ ສອງ ພິທີດັ່ງກ່າວໄດ້ເຮັດບັນດາຜູ້ນຳ ປະເທດຕາເວັນຕົກຫຼາຍຄົນ ຫຼີກລ່ຽງການເຂົ້າຮ່ວມ ແລະ ບາງຄົນກໍໄດ້ຍົກຄວາມເປັນຫ່ວງອັນໃໝ່ກ່ຽວກັບຄວາມປາຖະໜາຂອງທະຫານ ຈີນ ນັກຂ່າວ ວີໂອເອ Bill Ide ມີລາຍງານເພີ່ມເຕີມຈາກ ປັກກິ່ງ ເຊິ່ງ ພຸດທະສອນ ຈະນຳລາຍລະອຽດມະສະເໜີທ່ານ ການເດີນສວນສະໜາມຜ່ານຈະຕຸລັດ Tiananmen ແລະ ຕົວເມືອງ ປັກກິ່ງ ແມ່ນການສະແດງທີ່ໃຫຍ່ທີ່ສຸດຂອງທະຫານມະຫາອຳນາດ ຈີນ ພ້ອມດ້ວຍທະຫານຜ່ານເສິກ ສົງຄາມໂລກຄັ້ງທີ ສອງ, ເຈົ້າໜ້າທີ່ຂັ້ນສູງ ແລະ ທະຫານຫຼາຍກວ່າ 12,000 ຄົນແນມເບິ່ງ ອາວຸດທີ່ມີກຳລັງແຮງສູງ ລວມທັງຂີປະນາວຸດ ນິວເຄລຍ, ເຮືອບິນທີ່ມີຄວາມທັນສະໄໝ ແລະ ລົດຖັງ ໄດ້ຖືກເປີດໂຕຕໍ່ສາທາລະນະເປັນຄັ້ງທຳອິດ ອາວຸດໃໝ່ລວມມີຂີປະນາວຸດຕໍ່ຕ້ານເຮືອຮົບ Donfeng-21D ສື່ມວນຊົນລັດຖະບານເອີ້ນມັນວ່າ  ຍ້ອນຄວາມສາມາດຂອງມັນທີ່ໄດ້ຖືກລາຍວ່າ ສາມາດແນເປົ້າໃສ່ກຸ່ມໂຈມຕີເຮືອບັນທຸກເຄື່ອງບິນ ເຖິງແມ່ນວ່າສະມີການສະແດງເຖິງອາວຸດທີ່ມີປະສິດທິພາບສູງແລ້ວ, ຜູ້ນຳ ຈີນ ກໍໄດ້ກ່າວວ່າພິທີດັ່ງກ່າວແມ່ນການລະນຶກເຖິງປະຫວັດສາດ ແລະ ສົ່ງເສີມສັນຕິພາບຫຼາຍກວ່າ ທ່ານ Xi Jinping ກ່າວວ່າ ປະທານປະເທດ Xi ໄດ້ສັນຍາທີ່ຈະຫຼຸດຈຳນວນຂອງທະຫານກອງທັບທະຫານບົດ 2 ລ້ານຄົນຂອງ ຈີນ, ເປັນການເຄື່ອນໄຫວທີ່ບັນດານັກວິເຄາະເຫັນວ່າ ເປັນສ່ວນໜຶ່ງຂອງການເຮັດໃຫ້ມີຄວາມທັນສະໄໝທີ່ກຳລັງດຳເນີນຢູ່ຂອງທະຫານ ທ່ານກໍຍັງໃຫ້ຄຳສັນຍາວ່າຈະບໍ່ເຮັດຊ້ຳຮອຍຄວາມຜິດໃນເມື່ອກ່ອນ ທ່ານ Xi ກ່າວວ່າ ບັນດາປະເທດຢູ່ໃນພາກພື້ນທີ່ໄດ້ຖືກລັອກໃນຄວາມຂັດແຍ້ງເຂດແດນກັບ ຈີນ ອາດຈະຕີຄວາມໝາຍຕ່າງຈາກພິທີຂອງວັນພະຫັດວານນີ້ກໍໄດ້ ຜູ້ເຂົ້າຮ່ວມງານຂອງ ປັກກິ່ງ ຈາກຕ່າງປະເທດກໍຍັງໄດ້ສະແດງການພິຈາລະນາເຊັ່ນກັນ ປະທານາທິບໍດີ ຊູດານ ທ່ານ Omar Hassan al-Bashir, ຜູ້ທີ່ຖືກນຳຈັບສຳລັບການ ກໍ່ອາຊະຍາກຳສົງຄາມໂດຍສານອາຍາສາກົນ, ກໍໄດ້ເຂົ້າຮ່ວມໃນພິທີ ສ່ວນຜູ້ນຳຕາເວັນຕົກຄົນອື່ນໆແມ່ນໄດ້ພາກັນຢູ່ຫ່າງອອກໄກ ປະຊາຊົນ ຈີນ ບາງຄົນໄດ້ຕັ້ງຄຳຖາມຕໍ່ຄວາມຕ້ອງການ ສຳລັບການສະແດງທີ່ຟຸມເຟືອຍໃນເວລາທີ່ເສດຖະກິດຂອງ ຈີນ ກຳລັງຂະຫຍາຍຕົວຊ້າ ແລະ ໄດ້ກົດດັນລັດຖະບານໃຫ້ເປີດເຜີຍມູນຄ່າຂອງພິທີທີ່ເປັນພາລະຂອງປະຊາຊົນຜູ້ເສຍພາສີ ປັກກິ່ງ ແມ່ນເບິ່ງຄືວ່າຈະບໍ່ເປີດເຜີຍຄ່າໃຊ້ຈ່າຍໃນເວລາໄວໆນີ້ແຕ່ຢ່າງໃດ